I konsumentteori er inntektseffekten endringen i konsum som skyldes endring i konsumentens realinntekt (kjøpekraft). Endringen i realinntekt kan komme fra ytre faktorer (som endring i lønn) eller endringer i prisen på et gode. Ved en prisendring på et gode vil det også være en substitusjonseffekt. En endring i prisen på et gode vil føre til at helningen på budsjettlinjen endres, mens en endring som følge av ytre faktorer vil føre til en parallellforskyvning av budsjettlinjen.